Foto: Twitter, Index

PREDSJEDNICA Kolinda Grabar Kitarović sudjeluje na Europskoj konferenciji poslovnih anđela "EBAN Winter University 2016 - Zagreb Connect", koja se prvi put održava u Hrvatskoj, a na kojoj se očekuje preko 1000 sudionika iz cijelog svijeta.



Domaćin konferencije je hrvatska udruga CRANE ili Hrvatski poslovni anđeli koji su članica EBAN-a ili Europske mreže poslovnih anđela (European Business Angels Network)



Među brojnim poslovnjacima, govor je održala i predjsednica države, a netko se odlučio našaliti na njezin račun. Tako društvenim mrežama kruži fotografija koju je uslikao netko iz publike, a na kojoj se, u trenucima dok Kolinda drži govor, u pozadini vidi hashtag "Jakove, izdrži".





"Jakove, izdrži" je poznata krilatica koja je krenula od navijača Hajduka, a kojom se u prvi plan stavlja suprug hrvatske predsjednice.

Bolje nije prošao ni zagrebački gradonačelnik Milan Bandić koji je na Twitteru, a što se također vidjelo na konferenciji, namjerno ili slučajno preimenovan u "Banditić".

Tekst se nastavlja ispod oglasa



